**ΓΕΝΙΚΗ ΓΡΑΜΜΑΤΕΙΑ ΑΘΛΗΤΙΣΜΟΥ**

**ΟΔΗΓΙΕΣ ΠΡΟΣ ΤΟΥΣ ΥΠΟΨΗΦΙΟΥΣ ΣΥΜΜΕΤΕΧΟΝΤΕΣ**

**ΓΙΑ ΤΗ ΣΧΟΛΗ ΠΡΟΠΟΝΗΤΩΝ ΚΑΛΑΘΟΣΦΑΙΡΙΣΗΣ ΜΕ ΑΜΑΞΙΔΙΟ Γ΄ ΚΑΤΗΓΟΡΙΑΣ ΣΤΗΝ ΑΘΗΝΑ**

**(ΦΕΚ 5574/Β΄/01-12-2021 )**

Οι υποψήφιοι πρέπει να αποστείλουν ή να καταθέσουν σχετική αίτηση (βλέπε αίτηση προς ΓΓΑ) με όλα τα απαραίτητα δικαιολογητικά.

1. Η προθεσμία υποβολής των αιτήσεων των υποψήφιων σπουδαστών, είναι αποκλειστικά το διάστημα από 13/12/2021 έως και 31/12/2021. **Όλα τα δικαιολογητικά,** μαζί με την αίτηση θα πρέπει να υποβληθούν εντός της συγκεκριμένης προθεσμίας.
2. Οι πτυχιούχοι ΑΕΙ, δεν υποχρεούνται να παρακολουθήσουν όσα μαθήματα περιλαμβάνονται στο αναλυτικό πρόγραμμα σπουδών των Σχολών τους. Αυτό αποδεικνύεται από την κατάθεση της αναλυτικής βαθμολογίας του οικείου ιδρύματος.
3. Οι υποψήφιοι πρέπει να έχουν συμπληρώσει ή να συμπληρώνουν το 21ο έτος της ηλικίας τους έως τις 31/12/2022.
4. Ενδεικτική ημερομηνία έναρξης των μαθημάτων της σχολής ορίζεται η 30η Ιανουαρίου 2022**.**Θα προηγηθεί ανακοίνωση με αναλυτική αναφορά στο τελικό πρόγραμμα σπουδών, τις ημερομηνίες, τις ώρες και τον τόπο διεξαγωγής.
5. Η ιατρική βεβαίωση χορηγείται από **Ιατρό Παθολόγο ή Γενικής Ιατρικής ή Οικογενειακό γιατρό, ιδιώτη ή του Δημοσίου.** Η βεβαίωση δεν πρέπει να έχει εκδοθεί σε χρονικό διάστημα μεγαλύτερο του ενός έτους. Πρέπει να αναγράφεται πάνω σε αυτήν η ημερομηνία έκδοσής της καθώς και να είναι ευκρινής η σφραγίδα του Ιατρού.
6. Για περισσότερες πληροφορίες παρακαλούμε επικοινωνείτε με την κα Στέλλα Μαρίνα, υπάλληλος ΓΓΑ στο 213 131 6065 και την Ομοσπονδία στο τηλέφωνο 210 -7567414.
7. Η κατάθεση των αιτήσεων και των συνημμένων δικαιολογητικών γίνεται αποκλειστικά ηλεκτρονικά μέσω του <https://gga.gov.gr/-> <https://eservices.gga.gov.gr/katigories/aitiseis-proponiton/-https://eservices.gga.gov.gr/case/sxoli-proponiton/perigrafi/> πατώντας το εικονίδιο «Δημιουργία αίτησης».
8. Η Βεβαίωση αθλητικής εμπειρίας θα χορηγείτε μόνο από την ΟΣΕΚΑ:

Α) για τους αθλητές Καλαθοσφαίρισης με αμαξίδιο (με δελτίο αθλητή και συμμετοχή σε επίσημους αγώνες ενταγμένους στο ετήσιο αγωνιστικό πρόγραμμα της Ομοσπονδίας με βάση φύλλα αγώνων, σε αναγνωρισμένα αθλητικά σωματεία οποιασδήποτε κατηγορίας για τουλάχιστον πέντε (5) έτη .

Β) για τους απόφοιτους ΤΕΦΑΑ /ΑΕΙ με ενεργό συμμετοχή ως αθλητές (με δελτίο αθλητή και συμμετοχή σε επίσημους αγώνες ενταγμένους στο ετήσιο αγωνιστικό πρόγραμμα της Ομοσπονδίας με βάση φύλλα αγώνων, σε αναγνωρισμένα αθλητικά σωματεία οποιασδήποτε κατηγορίας για τουλάχιστον δύο (2) έτη.